Tojofumi Ogura

Tojofumi Ogura (小倉豊文, en Hepburn-sistemo Ogura Toyofumi, n. la 26-an de januaro 1899, m. la 10-an de junio 1996) estis japana akademiulo de japana historio kaj literaturo, kaj profesoro, fine profesoro emerita, en Hiroŝima Universitato.

 Kariero kaj atingoj 
Naskita en Iĉikaŭa, gubernio Ĉiba, li lernis en la elementa lernejo Noda, bazlernejo Ĉiba, kaj supra mezlernejo Hiroŝima. Post laborado kiel instrukciisto en la knabina supra mezlernejo Nara , li studentiĝis ĉe la Hiroŝima Universitato de literaturo kaj scienco, kaj post laborado kiel instruisto ĉe supra mezlernejo Himeĝi, li iĝis lektoro en Hiroŝima Universitato de Literaturo kaj Scienco. En 1945, li perdis sian edzinon en la atombombado de Hiroŝimo. Post kiam li estis promociita al grado de profesoro, li iĝis profesoro en la Hiroŝima Universitato sekve de la universitata restrukturigo post instrua reformo. Li emeritiĝis en 1965 kaj iĝis profesoro emerita. Post retiriĝado de la Hiroŝima Universitato, li funkciis kiel profesoro en la Virina Universitato Ŝinva.

Li estas konata pro verkado de 絶後の記録 ("neforgesebla albumo"), memoraĵo de lia sperto de la atombombado en la formo de persona letero al sia edzino, Fumiko, kiu mortis en la bombado. Li specialiĝis pri japana historio kaj studis la regionan historion de gubernio Hiroŝima kaj la regiono Ĉugokuo, la okcidenta parto de la insulo Honŝuo, funkciante kiel prezidanto de la asocio pri kulturaj propraĵoj de la gubernio Hiroŝima kaj kiel prezidanto de la regiona historia esplor-asocio Geibi.

eta|maldekstra|180ra|
En japana literaturo, li postlasis multajn verkojn pri Mijazaŭa Kenĝi. En 1950, per intervjuoj kun familianoj kaj aliaj implikitaj homoj, estis unue atentigite ke la naskiĝtago de Kenĝi, kiu estis listigita kiel la 1-an de aŭgusto en lia familia registro, estis fakte la 27-a de aŭgusto, kaj tio fariĝis de tiam la kutime kontrolita kredo. Li ankaŭ dediĉis longan tempon al esplorado kaj komentado pri la verkaĵo "Ame ni mo Makezu" (雨ニモマケズ) de Mijazaŭa Kenĝi, publikigante tri reviziitajn kaj vastigitajn versiojn de la verko. Por tiuj atingoj, al li estis premiita per la 2-a premio Mijazaŭa Kenĝi, establita fare de la urbo Hanamaki, en 1992.

Ĉe la tombejo de la familio Ogura en Arao, parto de la urbo Togane, gubernio Ĉiba, ekzistas monumento starigita de Ogura kiu festas la lastan poemon de Kenĝi.

 En Esperanto aperis 
 Kun la kadavro de l' edzino, tradukita de Tanaka Sadami kaj aperinta en 1954 ĉe Japana Esperanta Librokooperativo en Osako

 Fonto 
 La unua versio de tiu teksto verkiĝis la 16-a de aprilo 2025, baze laŭ la japanlingva vikipedia versio laŭ stato de tiu tago

Kategorio:Japanaj historiistoj
Kategorio:Japanaj verkistoj